เงินบาทปิดตลาด 30.72/74
ธนาคารซีไอเอ็มบีไทย รายงาน เงินบาทปิดตลาด 30.72/74 ปรับตัวอ่อนค่าตามทิศทางตลาดหุ้น
9 ก.พ. 2554

ธนาคารซีไอเอ็มบีไทย รายงาน เงินบาทปิดตลาด 30.72/74 ปรับตัวอ่อนค่าตามทิศทางตลาดหุ้น
นักบริหารเงินธนาคารซีไอเอ็มบีไทย กล่าวว่า เงินบาทปิดตลาดเย็นนี้อยู่ที่ระดับ 30.72/74 บาท/ดอลลาร์ ปรับตัวอ่อนค่าจากเปิดตลาดช่วงเช้าที่ระดับ 30.66/69 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค ซึ่งเป็นผลจากการปรับตัวลดลงของตลาดหุ้น และการประกาศปรับขึ้นอัตราดอกเบี้ยของจีน
"(เงินบาท)ปรับตัวอ่อนค่าจากเปิดตลาดเช้า น่าจะเป็นผลจากจีนขึ้นดอกเบี้ยและตลาดหุ้นร่วง" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 82.55/60 เยน/ดอลลาร์ ปรับตัวอ่อนค่าจากระดับ 82.32/35 เยน/ดอลลาร์ ส่วนเงินยูโรอยู่ที่ระดับ 1.3644/3648 ดอลลาร์/ยูโร ปรับตัวแข็งค่าจากระดับ 1.3637/3640 ดอลลาร์/ยูโร 
นักบริหารเงิน กล่าวว่า เงินบาทน่าจะมีทิศทางอ่อนค่าตามจากแรงไหลเข้าของเงินทุนจากต่างประเทศบางส่วน พรุ่งนี้คาดว่าจะเคลื่อนไหวในกรอบ 30.65-30.80 บาท/ดอลลาร์